L'European Molecular Biology Laboratory es connecta a l'Anella Científica | CSUC\nInici > El CSUC > Premsa, difusió i formació > Novetats > L'European Molecular Biology Laboratory es connecta a l'Anella Científica\nL'European Molecular Biology Laboratory es connecta a l'Anella Científica\nEl 22 de juny l'European Molecular Biology Laboratory (EMBL) ha quedat connectat a l'Anella Científica amb una velocitat d'accés d'1 Gbps.\nL'EMBL és un centre de recerca en biologia molecular finançat per 18 països europeus. Es va posar en marxa el 1974 i disposa d'una seu central a Heidelberg i d'altres subseus a Hamburg (Alemanya), Grenoble (França), Hinxton (Regne Unit), Monterotondo (Itàlia) i, des del mes d'abril, a Barcelona, situada al Parc de Recerca Biomèdica de Barcelona (PRBB), des d'on es connecta a l'Anella Científica.\nLes funcions de l'EMBL són la recerca en biologia molecular i l'ensenyament en aquesta disciplina a científics i estudiants de tots els nivells. Desenvolupa nous mecanismes i mètodes d'estudi i participa activament en la transferència de tecnologia per integrar la recerca europea en Ciències de la Vida. Disposa també d'un programa internacional de doctorat, un postdoctoral i un programa d'estades per a científics.\nLa nova seu de Barcelona està formada per vuit grups de recerca en biologia del desenvolupament i amb cèl·lules mare, per estudiar com es formen els òrgans i teixits i comprendre què falla quan es produeix una malaltia. D'aquests grups, un està especialitzat en tècniques de microscòpia i en modelització informàtica de sistemes biològics.\nEntre les fites aconseguides per l'EMBL, destaca el primer anàlisi genètic sistemàtic del desenvolupament embrionari en la mosca del vinagre de Christiane Nüsslein-Volhard i Eric Wieschaus, als quals se'ls va concedir el Premi Nobel de Medicina el 1995.\nInstitucions adherides a l'Anella Científica (221,98 KB)\nMés sobre l'Anella Científica


Hai, la pescadora de somnis | card.cat\nEl proper 3 d’abril, a les 18 h, no us perdeu “Hai, la pescadora de somnis”, un espectacle dirigit a nins i nines a partir de dos anys, que es realitzarà a l’Espai 36 – centre cultural.\n“Hai, la pescadora de somnis” és un espectacle que fusiona la màgia amb el teatre visual i d’objectes. Una obra per a tots els públics, sense text, però amb una bona selecció musical, amb cançons originals del músic Mario Cortizo.\nAquesta obra convida al públic a submergir-se en aquest viatge oníric com un cor, de vegades en forma de gestos i d’altres en forma de cant. Acompanyant la protagonista en la seva aventura per la llibertat, en un acte psico-màgic, on finalment ens alliberem tots.\nPodeu comprar la vostra entrada, la qual té un cost de 3 €, al següent enllaç:\nAquest article s'ha catalogat com a Cultura, Local, Teatre i s'ha etiquetat amb abril 2021, Espai 36, Hai, pescadora, somnis per Cati Mari Vives representant Espai 36. Afegeix a les adreces d'interès l'enllaç.


El 15 de setembre és el Dia Mundial del Limfoma i HLA Sant Carles vol conscienciar sobre aquest problema: els limfomes són un conjunt de neoplàsies hematològiques (formacions anormals de teixit) que afecten el sistema limfàtic, i cada any es diagnostiquen 360.000 nous casos al món. Per això és important saber que alguns casos de limfoma es curen en un 90% si hi ha un diagnòstic precoç.\nHi ha dos tipus de limfomes, el Hodgkin, Que suposa un 10% dels casos i es cura en molts pacients, i els limfomes no Hodgkin (LNH), l'altre 90% dels casos. segons la doctora Rosa Ferrer, hematòloga de l'Hospital HLA Sant Carles de Dénia, "La causa dels limfomes és desconeguda, encara que hi ha certs factors de risc associats freqüentment amb aquesta malaltia, com l'edat, la immunosupressió, els factors genètics o l'exposició a agents químics."\nLa doctora Rosa Ferrer, hematòloga de HLA Sant Carles de Dénia\nel limfoma no Hodgkin es presenta com un gangli augmentat de mida i generalment es pot palpar. Pot anar acompanyat de símptomes com pèrdua de pes, febre sense raó aparent, molta sudoració nocturna i fatiga. Per diagnosticar un LNH el primer pas és una biòpsia, i un examen complet dels ganglis limfàtics i altres àrees del cos que poguessin estar afectades, com el fetge o la melsa. A més de contemplar altres factors de risc, com la història familiar.\nSegons la Dra. Ferrer, ha nous tractaments per aquesta malaltia, com la quimioteràpia, la radioteràpia, la teràpia amb anticossos mononuclears, la cirurgia o el trasplantament de cèl·lules mare. Sovint es recorre a una combinació d'aquests tractaments.\nComentaris a "HLA Sant Carles aposta pel diagnòstic precoç en el Dia Mundial del Limfoma"


Carme Valls, sobre la menstruació i el vaccí: "No hi ha motius per espantar-se"\nCarme Valls, sobre la menstruació i el vaccí: “No hi ha motius per a espantar-se”\nLa doctora diu que encara no hi ha prou informació sobre si hi ha una relació directa entre el vaccí i les alteracions menstruals de què s'ha parlat, però creu que aquests canvis també poden tenir unes altres causes\nEl vaccí contra la covid-19 pot produir alteracions menstruals? És un dels dubtes sobre la vaccinació que més s’ha repetit aquestes darreres setmanes. Moltes usuàries han explicat a la xarxa que han notat símptomes inusuals després de la primera dosi o la segona, com ara l’avançament de la menstruació o el retard. De moment, no s’han trobat proves que aquestes alteracions siguin causades directament pel vaccí, però hi ha estudis en curs que ho investiguen més a fons. Parlem sobre la qüestió amb la doctora Carme Valls, endocrinòloga i especialitzada en medicina amb perspectiva de gènere. Fa una crida a la calma i explica que aquestes petites alteracions es poden produir per l’estat de nervis o l’estrès que pot causar la vaccinació, però considera positiu que sigui investigat. “Està bé que es faci un estudi, però està malament que no s’hagi fet ja”, comenta.\nA banda el vaccí, parlem també sobre les diferències entre homes i dones quant al coronavirus en qüestions com ara la covid persistent, més habitual entre les dones. Valls insisteix en la seva denúncia habitual com a experta: encara costa massa que els estudis clínics i la recerca tinguin en compte les diferències entre sexes i processos com ara la menstruació i l’embaràs. Un mateix tractament, explica, pot generar resultats diferents en homes i en dones, i especificar aquestes diferències és important a l’hora de lluitar contra qualsevol malaltia, també la covid-19.\n—Aquests dies s’ha parlat molt sobre si el vaccí contra el coronavirus pot causar alteracions a la menstruació. Què en sabem, de moment?\n—Per ara tan sols sabem que algunes dones han notat algun retard o avançament a l’aparició de la menstruació després de posar-se la primera dosi o la segona, però encara no tenim cap estudi que ens en doni més informació. De moment, tan sols s’han notificat casos espontàniament. La llevadora Laura Cámara ha recopilat les respostes de set mil dones, però això no és un estudi. Ara és en marxa un estudi a la Universitat de Granada, encapçalat per la doctora Enriqueta Barranco. Cal saber quin dia del cicle ha estat vaccinada la dona. Si et posen el vaccí abans de l’ovulació, és possible que el cicle s’escurci. Si te’l posen després, és possible que s’allargui i vingui la menstruació més abundant, però al cap de trenta-cinc dies o quaranta. Però això passa també si et fan una punxada que fa molt de mal. Hi ha hagut casos de trastorns de la menstruació després de puncions a l’estèrnum. Qualsevol situació d’estrès biològic pot canviar l’ordre del cicle. També pot ser que es tinguin petits trastorns de la menstruació simplement per l’angoixa o la por que pot causar vaccinar-se. Un trastorn de la menstruació es pot produir pels nervis d’uns exàmens o per un disgust.\n—Durant molt de temps?\n—Seria complicat si això fos un canvi que s’allargués mesos, com va passar amb el vaccí contra el papil·loma humà. Hi va haver noies que van deixar de tenir la menstruació durant un any, dos o tres. Però els casos que jo he atès després del vaccí contra el coronavirus s’han normalitzat el mes següent, tot i que això no té valor científic perquè parlo tan sols dels casos que jo he vist. Fa tres mesos o quatre que vaccinem gent que té la menstruació i ara podrem començar a veure-hi més coses. Però no hi ha motius per a espantar-se o pensar que hi haurà efectes a llarg termini. Està bé que es faci un estudi, però està malament que no s’hagi fet ja… Quan apliquem teràpies o vaccins continuem sense valorar el cost diferencial d’homes i dones.\n—No s’ha fet bé, això, amb els vaccins?\n—S’han fet els assaigs clínics amb homes i dones, però per tal d’evitar problemes sembla que les dones seleccionades prenien anticonceptius. Per tant, no se sabia què passaria amb les que no en prenien. Hauria estat més lògic fer un assaig clínic també amb dones que no en prenien. D’això ens podem queixar, però segons que hem vist no serà una reacció tan estranya com la que vam veure amb el vaccí contra el papil·loma, sinó tan sols alguns casos en què s’han detectat alteracions. Està bé que siguem sensibles a aquestes qüestions. No en parlàvem mai, de la menstruació, i ara de cop i volta existeix!\n“Pot ser que es tinguin petits trastorns de la menstruació simplement per l'angoixa que pot causar vaccinar-se”\n—I quant a l’embaràs i el vaccí?\n—Ara també hi ha assaigs clínics amb dones embarassades, però no s’havien fet fins ara. Les dones tenen la menstruació i s’embarassen. Per tant, per què quan apliquem un producte no ens mirem això en tota l’extensió? Anem tenint resultats bons i sabem que els anticossos passen als nens amb la llet materna, tant si les mares han tingut la covid-19 com si estan vaccinades.\n—Algunes dones també han explicat que s’han notat els pits més inflats després del vaccí. Què se’n sap?\n—Passa en qualsevol situació d’estrès. Sempre que hi ha una ovulació incorrecta, en què tens poca progesterona, s’inflen els pits. S’inflen per excés d’estrògens. Moltes noies que tenen excés d’estrògens, que no han ovulat bé, que han tingut estrès, tenen menstruació amb dolor als pits i els tenen més inflats. Si tens un accident o un espant, aquell mes no ovularàs bé ni amb el mateix equilibri hormonal i pots tenir aquestes molèsties. Però si no coneixem aquesta fisiologia del cicle menstrual, aquestes coses corren per internet i les dones pensen que tindran un càncer. Això crea una angoixa que no hauria de ser-hi, cal saber de què parlem.\nQuan em posaran la segona dosi del vaccí? Quants dies m’hauré d’esperar?\n—S’ha registrat un percentatge baixíssim de casos de trombes després del vaccí, però s’ha pogut veure que afecten més les dones que els homes. Per què?\n—Ha passat més en noies joves perquè la reacció del trombe ha estat una reacció autoimmune. Les dones fem més reaccions autoimmunes que els homes precisament perquè tenim més defenses contra les infeccions. En tenir més defenses, no morim tant d’infeccions, com s’ha vist amb la covid-19, però en canvi podem fer més reaccions adverses autoimmunes. La proporció de trombes que hi ha hagut ha estat de nou dones per cada home. Això també passa amb les malalties autoimmunes, com ara lupus i artritis. La tendència és genètica, però als assaigs clínics no hi ha molta gent. En canvi, quan vaccinem un milió de persones ens podem trobar alguna que per predisposició genètica té més tendència a l’autoimmunitat. Les reaccions al vaccí, com ara ronxes grans, urticàries i al·lèrgies, també les han tingudes més les dones que no els homes. Però són reaccions menors.\n—A la darrera entrevista a VilaWeb vau explicar que els homes morien més de covid-19, però que les dones s’infectaven més perquè hi ha feines, com ara la sanitat, que estan molt feminitzades. Què més se’n sap de les diferències entre homes i dones amb la covid-19?\n—Ara veiem que la covid persistent és superior entre les dones. També hi ha homes que s’han quedat amb símptomes de fatiga o de no poder respirar, però afecta més les dones.\n—Sóc part del grup que coordina l’estudi al Ministeri de Sanitat i en lliurarem els resultats el novembre. Sabem que les dones queden amb més cansament i més alteracions al sistema digestiu. Moltes dones han començat la malaltia amb símptomes de diarrea, més que no respiratoris. Hi ha hagut una simptomatologia diferent. Les diferències s’han estudiat relativament poc. Tan sols el 4% d’assaigs clínics fins el juliol del 2020 diferenciaven per sexe. Però una doctora danesa, Sabine Oertelt-Prigione, ho va denunciar. L’assaig clínic sobre la hidroxicloroquina, per exemple, es va aturar perquè no anava bé. Però a qui no anava bé? A tots dos sexes? Més a l’un que a l’altre? Si no diferenciem per sexes, no veurem mai res!\n—A part dels símptomes relacionats amb el sistema digestiu, quina simptomatologia diferent entre homes i dones s’ha estudiat?\n—El cansament, el maldecap i la pèrdua de memòria i de capacitat de concentració són més freqüents en dones. I després hi ha la simptomatologia de la gent que no ha tingut la covid-19, però que han viscut la pandèmia.\n“La covid persistent és superior entre les dones”\n—Ho dieu per la salut mental. Com pot afectar de manera diferent les dones?\n—Hi ha una sobrecàrrega de treball entre les dones causada per la dificultat de criar els nens, fer les tasques de la llar, treballar… I fer-ho tot alhora. Mentre tots treballàvem a casa, molts homes treballaven mentre que moltes dones, a més de treballar, havien d’atendre els nens i rentar la roba. El repartiment de les tasques no ha estat equilibrat. Això seria l’angoixa social, però també estudiem el cansament, les dificultats per a tornar a la feina i els casos de metgesses, per exemple, que tenen dificultats per a tornar a treballar perquè no recorden allò que han de recordar. El cansament ja l’havíem vist en unes altres malalties virals. La síndrome de fatiga crònica s’havia vist relacionada amb el virus de la mononucleosi infecciosa. Un altre virus, com la covid-19, també pot donar síndrome de fatiga. Esperem que no sigui crònica…\n—Per últim, també explicàveu que les dones tenen més tendència a anar a l’atenció primària per les característiques de les malalties que presenten amb més freqüència. Ara que està col·lapsada, com els pot afectar?\n—Malament. Deixaran de ser ateses de coses que els poden passar. Hi ha càncers que no es van diagnosticar bé durant els mesos que vam estar confinats i ara tenim malalties que tampoc no es diagnostiquen bé. Si els sanitaris estan col·lapsats, no poden escoltar i palpar bé, que és bàsic per a detectar-les. Hi ha visites que no es poden fer en línia… I no és culpa de la primària. Si els diners públics no es destinen a l’augment de les plantilles, no anirem bé. No els podem dir als metges que doblin el torn i que potser no tindran vacances, tan esgotats com estan. Ja no poden més. No poden atendre bé amb ràtios de cent pacients per metge! Quan arribes al malalt número cinquanta en un dia ja no el pots atendre en les mateixes condicions. No ens podem tornar a equivocar deixant sortir la gent de festa quan la cosa no està del tot resolta… S’ha de vigilar molt com hem de treballar les pandèmies en un futur. Qui va pressionar perquè ho obrissin tot? El lleure nocturn? Sigui qui sigui, no pot tornar a pressionar.


S’APROVA LA NOVA ESTRATÈGIA ESPANYOLA D’ACTIVACIÓ PER A L’OCUPACIÓ (EEAE) 2017-2020 I EL PLA ANUAL DE POLÍTICA D’OCUPACIÓ (PAPE) 2018 – Ingeus\nS’APROVA LA NOVA ESTRATÈGIA ESPANYOLA D’ACTIVACIÓ PER A L’OCUPACIÓ (EEAE) 2017-2020 I EL PLA ANUAL DE POLÍTICA D’OCUPACIÓ (PAPE) 2018\nEl passat mes de desembre es va publicar al BOE la EEAE, estratègia que representa una nova oportunitat per impulsar la cooperació entre els serveis públics d’ocupació (SPE) i els proveïdors privats de serveis per a l’ocupació, a l’establir entre altres, els següents principis d’actuació:\nL’atenció i el suport individualitzat als demandants en funció de les seves necessitats específiques.\nLa col·laboració amb altres agents, tant públics com privats.\nLa coordinació entre les polítiques actives i la protecció econòmica davant de la desocupació i altres prestacions públiques.\nCal destacar que la EEAE té entre els seus objectius estratègics l’abordar les polítiques d’activació des d’una perspectiva holística, que tingui en compte les seves dimensions sectorial i local, i establir marcs de col·laboració amb altres agents públics i privats.\nAixí mateix, el passat mes de desembre, el Govern i les comunitats autònomes van acordar en la Conferència Sectorial d’Ocupació el PAPE 2018, PAPE que per primera vegada es presenta en Conferència Sectorial abans que comenci l’exercici de la seva posada en marxa. En la Conferència Sectorial també es va abordar el Programa d’Aprenentatge Mutu i Intercanvi de Bones Pràctiques entre l’SPE en 2018 i l’Agenda del Canvi del Sistema Nacional d’Ocupació.


El Botànic rebutja en les Corts que es demane la convocatòria del Consell de Política Fiscal i Financera - Diari La Veu\nEscriba el número 338196\n25 setembre 2019 17:51h\nEl ple de les Corts ha acollit aquest dimecres la primera sessió ordinària de la legislatura. / INMA CABALLER, CORTS\nVALÈNCIA. El ple de les Corts Valencianes ha rebutjat aquest dimecres una iniciativa del PP en la qual demanava instar a la convocatòria urgent del Consell de Política Fiscal i Financera (CPFF) per a abordar la reforma del sistema de finançament autonòmic, a la qual tan sols ha donat suport Ciutadans. Tant els partits del Botànic (PSPV, Compromís i Unides Podem) com Vox han votat en contra.\nLa proposició no de llei, que ha defensat el diputat Rubén Ibáñez, demanava que el Consell instara el govern espanyol a convocar el CPFF, així com a l'"estudi, cerca i articulació immediata de solucions legislatives que possibiliten la inajornable transferència a la Generalitat dels lliuraments a compte del sistema de finançament i dels fons corresponents a la recaptació de l'IVA que es deuen a la Comunitat Valenciana".\nTambé reclamava "rebutjar qualsevol possible intent d'acord bilateral de les comunitats autònomes amb el govern de la nació que esbiaixe un acord global per a totes les comunitats autònomes de règim comú i ciutats amb estatut d'autonomia en matèria de finançament".\nA més, el text insta a reclamar el reconeixement del deute històric generat per l'infrafinançament i que, mentre no es produïsca la reforma del sistema i no es reconega aquest deute, s'aproven mecanismes temporals que haurien d'ascendir a 1.400 milions d'euros anuals. Al seu parer, a causa del contingut de la proposta, que defensa recursos per a la Comunitat Valenciana, és "molt complicat" explicar un vot en contra.\nTony Woodward, de Ciutadans, ha presentat una esmena per part del seu grup, que ha sigut acceptada, que insta a complir les resolucions ja aprovades per a buscar solucions i que el 2020 es puga aconseguir un nou model amb recursos suficients repartits entre les autonomies, avançant cap a una reestructuració "transparent" del deute.\nEl diputat també ha culpat del manteniment de l'infrafinançament al bipartidisme, "a l'immobilisme del PSOE i del PP, que no volen que es modifique l'statu quo preestablit".\nEsmena per a una relació bilateral\nEls partits del Botànic havien presentat una esmena conjunta, que ha sigut rebutjada, en la qual plantejaven substituir el text per un altre que defensara el foment de la relació bilateral Generalitat-govern espanyol per la singularitat del "cas valencià" quant a deute i finançament, així com "facilitar la possibilitat d'un acord global per a totes les comunitats de règim comú i ciutats amb estatut d'autonomia". El PP l'ha rebutjada perquè la mateixa llei de finançament de les comunitats no permet eixa negociació bilateral.\nPer al socialista José Muñoz "no té sentit que es reunisca el CPFF amb les eleccions ja convocades" i, a més, els lliuraments a compte "es lliuraran". Al seu parer, el PP pretén que les gestions que han anat realitzant el president Ximo Puig i el conseller Vicent Soler "i la seua capacitat d'influència en el govern central queden tapades".\nHa criticat especialment que no estiguen per les converses bilaterals per a buscar una solució a una situació "objectivament excepcional per a la Comunitat", per la qual cosa ha preguntat si és una proposta "seua o de l'extrema dreta".\nRubén Ibáñez ha replicat que "en 15 mesos no s'ha mogut un pèl en matèria de finançament autonòmic i és culpa exclusivament i única del PSOE".\nFerran Martínez, d'Unides Podem, ha aprofitat la seua intervenció per a assenyalar que aquesta proposta ha quedat desfasada per la convocatòria del 10N i ha criticat que haja sigut suficient aquesta cita electoral "perquè es desbloquegen els fons, fent que el que abans era impossible ara siga perfectament possible". "No ens podem alegrar que es faça ús partidista de les institucions, no ens agradava amb Montoro i ara tampoc amb Montero", ha dit.\nDes de Compromís, Aitana Mas ha defensat la necessitat de fomentar aquesta relació bilateral, "no per capritx, sinó perquè la situació és extrema", i també ha mostrat la seua esperança en el fet que el pròxim govern espanyol "tinga una sensibilitat sincera, que dure més enllà de les eleccions".\nLa diputada de Vox Ana María Cerdán ha criticat que cap govern "ha sigut eficient" per a canviar el sistema de finançament, ha admés que el País Valencià està "en una situació crítica" quant a l'endeutament, per la qual cosa ha reclamat "controlar la despesa", i també ha mostrat la seua oposició a la reclamació del deute històric perquè "no és cap dret adquirit" i no hi ha cap acord en el CPFF que així ho diga.\nEscriba el número 783172


Pressupost inicial 2016: 201.522.429,30 €\nAjustaments dels crèdits\ninicials de la pròrroga 2015\nModificacions del pressupost: 14.901.901,56 €\nDespesa: 215.858.578,91 €\nS’inaugura el nou CAP Onze de Setembre de Lleida\nLa no aprovació del Projecte de pressupost per part del Parlament de Catalunya ha comportat que l’ICS, com la resta d’entitats de la Generalitat, hagi estat en situació de pròrroga pressupostària de l’exercici 2015. En el cas de la Gerència Territorial de l’ICS a Lleida, inicialment sobre el pressupost de 201.522.429,30 € s’han fet retencions que han comportat una disminució de 458.662 € dels ingressos previstos, tot i que finalment se n’han pogut recuperar 735.014 € per la via dels fons procedents del control de la incapacitat temporal.\nEl 97,5% del pressupost prové de les transferències que la Gerència Territorial Lleida de l’ICS rep del Servei Català de la Salut (CatSalut) com a contrapartida a l’activitat assistencial que duen a terme els seus centres i que queda fixada en el contracte programa. Una aportació molt menor, del 2,74%, correspon als ingressos per prestacions sanitàries a tercers obligats al pagament i a altres ingressos i transferències per prestacions no assistencials.\nEn aquest exercici 2016 s’ha iniciat el canvi en la decisió emprada per al registre dels ingressos derivats de convenis, a què s’ha aplicat el criteri de meritació en lloc del de caixa, així com la no compensació de despeses i ingressos.\nAl llarg de l’any, el pressupost inicial ha tingut modificacions que han suposat un augment de 14.901.901,56 €, que majoritàriament correspon a l’adequació del pressupost a la despesa corrent i generacions de crèdit d’ajuts i subvencions de la Diputació de Lleida.\nPer la seva banda, el tancament pressupostari de la despesa de la Gerència Territorial Lleida de l’exercici 2016 ha estat de 215.858.578,91 €. Això ha suposat un resultat positiu de 565.751,95 € en termes de comptabilitat pressupostària.\nA banda de la millora en relació amb l’objectiu fixat de despesa màxima assolible, cal destacar que s’han incrementat els nivells d’activitat assistencial, fet que ha contribuït a la reducció de les llistes d’espera. Així mateix, s’han enregistrat estalvis en el marc del projecte de compres agregades, s’han assolit els compromisos laborals de l’increment de l’1% de les retribucions, els creixements vegetatius per carreres professionals i antiguitats, l’increment de dies de vacances i de lliure disposició, i les recurrències de noves accions engegades l’exercici 2015, amb impactes tant en despeses de personal com en compra de béns i serveis.\nEn comparació amb l’any anterior, al llarg de 2016 s’ha produït un augment de la despesa de personal derivat de l’augment de les retribucions d’un 1% i un major nombre de dies de vacances i de lliure disposició per premis d’antiguitat. També s’ha produït un increment de la despesa de béns corrents i serveis en aquelles partides lligades a la realització de més activitat assistencial, com ara en material sanitari de consum, despesa en farmàcia i proves diagnòstiques.


Els fets de Fígols: la revolta anarcocomunista de l’Alt Llobregat - Foro Confederac.io\nEls fets de Fígols: la revolta anarcocomunista de l’Alt Llobregat\njoansenseterra 2019-02-01 12:22:18 UTC #1\nAlexandre Lavado i Campàs | @A_LVCM\nA Fígols i la colònia minera de Sant Corneli, dins l’actual municipi de Cercs, es va proclamar l’any 1932 el comunisme llibertari amb la voluntat de fer front als elements més reaccionaris i intransigents del país, decidits a impedir per tots els mitjans les reformes socioeconòmiques de la Segona República.\nLa Confederació Nacional del Treball (CNT), el sindicat anarquista més important a nivell estatal, vivia el debat, a partir de 1931, entre dues marcades tendències, sobre com afrontar el canvi de règim polític. L’anomenada tendència trentista , més moderada, plantejava la necessitat de donar suport a la consolidació de la República i a la seva legalitat progressista per així continuar fent créixer el sindicat i arribar a la revolució social a través de la lluita sindical. Per contra, els elements de la Federació Anarquista Ibèrica (FAI) ben aviat es van oposar a la República, acusant-la de ser un règim burgès contrari als obrers. En oposició als trentistes, apostaven per la revolució i l’aixecament armat com a eina per assolir la societat anarquista.\nAixí doncs, malgrat els intents inicials del Govern de Madrid i del mateix Lluís Companys de comptar amb la CNT per construir un sindicalisme col·laboracionista, la imposició de la tendència faista dins el sindicat va suposar el trencament de relacions i l’inici d’una marcada conflictivitat laboral que va durar fins la Guerra Civil. Un dels agreujants d’aquesta situació va ser la continuïtat dels mètodes que la República va fer servir per reprimir aquests motins. Una de les prioritats del nou sistema va ser la reforma dels cossos de seguretat, primer amb una efímera Guàrdia Cívica Republicana i, més tard, el febrer del 1932, amb la Guàrdia d’Assalt, que havia de ser la substituta d’una Guàrdia Civil abarrotada d’elements de la dictadura. L’exèrcit tampoc es va lliurar de reformes que limitessin el nombre d’oficials, controlessin les graduacions i asseguressin la lleialtat de les forces armades a la República.\nA Fígols i la colònia minera de Sant Corneli, dins l’actual municipi de Cercs, es va proclamar l'any 1932 el comunisme llibertari amb la voluntat de fer front als elements més reaccionaris i intransigents del país, decidits a impedir per tots els...


2012 - Pàgina 6 de 6 - Salms\nAixò era així\nDivendres, 3 octubre, 2014 Dimecres, 7 març, 2012 per Josep Porcar\nLa premsa ens regalà la setmana passada un altre espectacular exemple d’obvietat insòlita. La presumpta primícia –o pretesa revelació– del diari El Mundo sobre la confabulació informativa de la cúpula de Ferrocarrils al voltant de la tragèdia del metro era, al capdavall, la validació mediàtica, la constatació de l’existència de manifassers, injustícia i desmemòria. I no per poc sorprenent, el titular era menys escandalós: «Metro Valencia contrató expertos para vestir de tragedia de accidente». Es verificava, per tant, que Ferrocarrils pagà una consultora per a alliçonar/adoctrinar els tècnics que havien de comparèixer en la comissió de (no) investigació de les Corts (tots ells acomboiats, per cert, amb càrrecs, augments salarials i àpats deliciosos). Quina sorpresa! Arran de l’estrident propagació dels Wikileaks, vaig escriure que l’obvietat insòlita és una veta de mercat comunicatiu mitjançant el qual el consumidor de premsa rep com a sorprenent la confirmació de les causes d’un fet que amb antelació existien ja en el seu repertori de conviccions. Apuntava, aleshores, que aquestes informacions són, alhora, una via de redempció i de reconciliació dels mitjans, un pretext per «tornar a la societat» i dir: «sí, això era així». Hi ha la necessitat/ansietat diària i creixent del mitjà de comunicació d’erigir-se públicament en el gran revelador d’una cosa que sovint ha insinuat o callat en directe i ara difon en diferit: les mentides dels governs. Els dies posteriors a la matança vaig crear una secció al blog per a fer un seguiment dels fets i possibles causes que la premsa aconseguia alliberar, obvietats gens insòlites que ja aleshores contrastaven amb la tancada versió oficial dels escura-rotatives de Camps. Cinc anys després, la directora gerent de Ferrocarrils, Marisa Gracia, continua en el seu càrrec. Cinc anys després, cap dimissió, cap atenció, cap explicació. Cinc anys després, però, els morts que esperen respostes encara en són 43.\nL’associació de víctimes ha fet públic un MANIFEST.\nCategories Societat Etiquetes obvietat insòlita\nDissabte, 11 octubre, 2014 Dimecres, 29 febrer, 2012 per Josep Porcar\nD’una altra corda, un altre amic m’escriu i m’amolla —perquè és amic— que servidor «s’aprofita» de les càrregues policials contra els xiquets («que succeeix –diu–, per desgràcia, a voltes en països democràtics»), per a engegar el ventilador i parlar «del que no m’agrada». I li explique, a grans trets, que a mi, és clar, no m’agrada un govern que envia uniformats amb pistola a acaçar adolescents, que no m’agrada tot el que està passant al País Valencià ni, en general, per no allargar-me més, la deterioració —per dir-ho d’alguna manera— del sistema democràtic imperant. I parle d’aquest, el capitalista, i no de cap altre; parle de la depressió i l’opressió d’aquest sistema imperfecte (com tots, val) que fins ara mantenia, almenys sobre el paper i/o amb l’escenografia burgesa habitual, una certa justícia i uns certs serveis públics. Endevine que al meu amic no li agrada que deixe escrites, publicades, expressions com «violència explícita del govern valencià», i em recorda —ben vist— que també hem pogut veure «violència explícita del govern català» contra alguns manifestants, executada per mossos d’esquadra en principi poc sospitosos de no haver superat la Transición. Equiparacions a banda, hi ha dues maneres de llegir: malament o interessadament. En cap moment vaig acusar els agents de policia, que acataven ordres, de no haver superat allò; vaig criticar els seus superiors, persones amb càrrecs públics, amb noms i cognoms, autoritats que donaren les instruccions de carregar contra els estudiants, una de les quals, per cert, va treballar a les ordres de torturadors de la dictadura de Franco (PDF). Cap dimissió, després, com n’és costum… Siga com siga, considere d’enorme el valor les paraules de l’amic, perquè de nou m’alerta de l’interés creixent, en el debat públic(-able), a parlar obsessivament dels ventiladors per a, mentrestant, deixar de parlar del que no ens agrada. Necessitem molta ventilació. Així que continuaré «aprofitant-me’n»: el meu suport a la filla de Morera.\nHi afegisc aquests versos d’un poeta descobert al blog excel·lent de Xavier Farré:\nNomés que alguna cosa no t’agradi, digues-m’ho sense dubtar: assenyala-m’ho\nbaixant el front i arrufant les celles, no facis que em rebolqui\nen intuïcions i dubtes.\nQue quan giris ràpid el cap i un lleu tremolor dels llavis siguin una clara\nal·lusió: el planeta hermafrodita està en perill, el Petit Príncep busca infructuosament\nel seu horitzó esfèric, per aferrar-s’hi, mantenir-s’hi\nper no volar de nou a les òrbites negres.\nQue els punys serrats i el cap amagat sota la manta diguin, ensordit destinatari meu,\nllibre meu de semiòtica, obre els ulls per un moment,\ntreu la llengua com a mínim.\nCategories Política, Societat 2 comentaris\nDivendres, 24 febrer, 2012 Dijous, 23 febrer, 2012 per Josep Porcar\nAlarmat, flipat, indignat, m’escriu des del Brasil un amic que em pregunta si la Generalitat Valenciana ha decidit, ara, destinar els pocs recursos que queden a apallissar xiquets i xiquetes: «No m’ho puc creure encara –diu–, estos del PP que llancen la poli a donar palos als xiquets d’institut no tenen puta idea d’on s’han clavat». Per raons que no vénen ara al cas, fa un parell de dies vaig haver d’anar a fer una denúncia a la comissaria de la Policia Nacional de Castelló i en van fer esperar algunes hores abans d’atendre’m. Vaig pensar que potser no tenien efectius perquè els havien enviat tots a acaçar adolescents per ordre de la delegada del gobierno, Paula Sánchez de León, i del jefe superior de Policía de la Comunidad Valenciana, Antonio Moreno, qui –potser ja ho sabeu– diu que és enemic nostre, dels que li paguem. I nosaltres que pensàvem que havíem fet les paus! Toma Transición! Encara que el meu amic té accés a Internet i pot informar-se, entenc que, des del Brasil, vulga saber de primera mà si això va de veres, si realment hi ha un ambient de veritable canvi i si aquesta brutalitat, aquesta violència explícita del govern valencià pot convertir-se en la foto finish de la dreta corrupta i apoltronada. Malauradament, no és la primera foto i dubte que siga l’última. El meu amic acaba així:\nAra que no m’agradaria ser policia. Amb quina cara hauran tornat a casa? Què li hauran dit a la dona? Carinyo, avuí m’han enviat a estomacar xavals que podien ser els meus fills, que protestaven perquè no tenen calefacció a l’escola i qualsevol dia els llevaran l’electricitat…\nUs deixe a continuació el vídeo que em recomana el meu amic. Són molts els que ahir vam eixir de nou a lluitar contra la por, contra la decepció i, sobretot, contra el desistiment. Per la dignitat.\nCategories Societat Etiquetes #primaveravalenciana\nAnit vaig tornar a veure «La vida de Brian», però aquesta vegada em vaig quedar amb l’escena que us deixe penjada més amunt. Ens dos flaixos, em van venir a la memòria, primer, l’apocalipsi d’aquella grip A i les despeses dels governs, i després l’apocalipsi d’aquesta crisi i les retallades dels governs: l’apocalipsi experimental i l’apocalipsi experimentada. Sospite que aquella grip i aquesta crisi tenen en comú moltes més coses de les que no ens pensem, sobretot la principal: el reforçament actiu del conflicte i el negoci que en fan uns pocs. Cap dels dos fenòmens és casual o circumstancial. Hi ha un patró, un model, una programació, unes propensions previstes. Apocalypse now…. Alguns saberuts ho han batejat com a doctrina del shock. Les clavegueres del capitalisme estan plenes de laboratoris.\nThe Merkel’s market\nDimecres, 1 febrer, 2012 per Josep Porcar\nCategories Economia 2 comentaris\nDiumenge, 9 novembre, 2014 Diumenge, 22 gener, 2012 per Josep Porcar\nCategories Literatura, Vídeopoesia: veus mirades 4 comentaris


L’associació senderista vol la llibertat de Gallardo\n08 juliol 2020 08:36\nPAS Amics del Camí assenyala a la seva web que el jove pobler ha estat detingut de manera “inexplicable” i enviat a la presó “sense cap prova ferma”\nM.R.P. | 30 març 2013\nL'associació PAS Amics del Camí surt en defensa d'Emili Gallardo, el seu coordinador a Mallorca, i en reclama la posada en llibertat. El jove, a qui se l'acusa de "desviar" uns 60.000 euros del Consell de Mallorca destinats a promocionar i senyalitzar rutes rurals a l'Illa, es troba en presó preventiva.\nL'entitat excursionista, amb seu a la població catalana de Cardadeu, publicà dijous a la plana web un comunicat en el qual assenyala que Gallardo ha estat detingut "inexplicablement" i enviat a la presó sense fiança "sense cap prova ferma i només per suposats indicis, relacionant-ho amb el fet d'haver-se presentat com a independent a la llista del PSM del seu poble". En el comunicat, l'entitat afirma que tenen "plena constància" i "donam fe" de la "innocència i honestedat" de Gallardo. A més, indiquen que "hi ha evidències sobrades que les feines es varen fer i justificar en tots els casos i així ho certificaren les corresponents administracions". Des de l'entitat, també manifesten que poden donar fe d'aquestes tasques realitzades "les desenes de persones i amics d'El Camí que hi participaren i bona part de les feines es poden veure a la web ".\nSobre la possible desviació de fons per part del jove pobler, l'entitat subratlla que és "impossible", ja que "ell no ha cobrat mai directament cap subvenció, sinó que aquestes s'han ingressat sempre a la seu central de l'associació PAS". De fet, Gallardo ja declarà davant la jutgessa Carmen Gonzàlez que els doblers s'havien pagat a l'entitat "com a prestació dels seus serveis".\nPer Biel Pizà, fa mes de 7 anys\nI en Bárcenas que ha "desviat 38 milions d'euros, com és que no està a la presó?\nI el batle de Campos per no fer cas de la justícia?? Aquest país s'enfonsa. Independència dels Països Catalans, ja!!!!\nIdo si es a sa\npreso i no sa quedat csp dbbler deu esser beneit del tot adamunt.\nPer el litri, fa mes de 7 anys\nY yo quiero un jamón de pata negra ....mejetes\nPer jbm, fa mes de 7 anys\nCom que aquests espanyolistes estan més bruts que una merda, ara miren d'embrutar altra gent per allò de "Calumnia, que qulque cosa queda"


Comunicació Palafrugell - Palafrugell, ciutat model d’eficiència energètica a les instal·lacions esportives\nPalafrugell, ciutat model d’eficiència energètica a les instal·lacions esportives\nL’Ajuntament de Palafrugell fou convidat a l’EFISport, una jornada d’eficiència energètica i de manteniment d’instal•lacions organitzada per l’Institut Català d’Energia i pel Consell Català de l’Esport, gràcies a les millores que en els darrers temps s’han dut a terme a les instal·lacions del Pavelló Poliesportiu i al Pavelló de Patinatge.\nEl municipi fou representat per Albert Cano, enginyer de l’Ajuntament, i per Pau Lladó, regidor d’Esports. En aquest sentit, Lladó va destacar el paper esportiu de la vila i també de les instal·lacions esportives que, tot i l’antiguitat, estaven apostant per un model sostenible i que això comportava tant un estalvi econòmic com una millora qualitativa per la vila. Cano, per la seva banda, va exposar detalladament les millores que ha comportat per als esportistes i usuaris dels dos pavellons la instal·lació del nou enllumenat.\nL’empresa Ignialight, l’encarregada de fer la instal·lació lumínica als dos recintes palafrugellencs, per la seva banda, va exposar el cas local a través d’un reportatge pictòric i eminentment tècnic.\nD’aquesta forma, Palafrugell va acompanyar a altres ciutats i indrets com Barcelona, Andorra, Osona o Igualada com a exemple d’eficiència en manteniment i de gestió d’instal·lacions esportives.


El pacte de reconstrucció post-Covid-19 arriba a les Corts només amb el suport garantit del Botànic - À Punt\nHemicicle de les Corts, el passat 28 de juliol / @cortsval\n04 d'agost 2020 - 07:00\nDesprés del pacte amb els agents socials i en l'àmbit institucional, el tercer i últim capítol de la reconstrucció valenciana després de la pandèmia és el polític i arriba aquest dimarts a les Corts, carregat de controvèrsia. El ple de la cambra debat i vota les esmenes del dictamen de la comissió parlamentària sobre la reconstrucció social i econòmica de la Comunitat Valenciana. El text final s'ha elaborat després que hagen comparegut en aquest òrgan 40 experts i 22 en altres comissions, i s'hagen rebut un centenar de documents.\nLes conclusions es van debatre la setmana passada en comissió, on es va aprovar un document amb 382 propostes només amb els vots dels socis del govern, els tres partits del Botànic. Tot i això, el PSPV, Compromís i Unides Podem volen negociar fins al final amb la resta de forces polítiques per tal que el dictamen tinga més suport i tire avant amb el màxim consens possible.\nVox ja ha dit que el no al pacte és taxatiu, mentre que en Ciutadans condicionen el suport al fet que el document final incloga el compromís de no apujar impostos i que incentive la colaboració publicoprivada en el sector sanitari. El PPCV, per la seua banda, critica que, fins ara, no s'han inclòs en els pactes mesures econòmiques explícites i concretes. La presidenta, Isabel Bonig, assegurava el dilluns que estaria disposada a firmar un document que considera massa genèric, sempre que es lleven qüestions com la reversió de concessions sanitàries, la pujada d'impostos i el dúmping fiscal.\nBlindar la sanitat i les condicions dels MIR\nLa sessió continua amb el debat d'una proposició de llei presentada pel PPCV en què demanen mesures per a garantir per llei el pressupost de la sanitat pública de la Comunitat Valenciana i la reducció d'alts càrrecs i de personal eventual de l'administració de la Generalitat. La proposta, segons ha explicat Bonig, reclama també blindar les condicions dels metges interns residents (MIR).\nEl col·lectiu està en vaga indefinida des del passat 21 de juliol, convocada pel sindicat mèdic CESM i i l'Associació Espanyola de MIR per a reivindicar drets laborals que, en el sector, consideren imprescindibles per a continuar treballant amb unes condicions dignes. Exigeixen negociar directament amb la Conselleria de Sanitat Universal i Salut Pública i rebutgen el fòrum de negociació autonòmic proposat el passat divendres. A més, han demanat la “destitució immediata” de la consellera Ana Barceló i el CESM ha denunciat la responsable de la Direcció General de Recursos Humans de Sanitat, Carmen López, per un presumpte delicte contra la llibertat sindical i el dret de vaga. Precisament aquest dilluns, els metges residents s’han tornat a manifestar pel centre de València, amb l’objectiu que Sanitat “es digne” a escoltar les seues reivindicacions.\nEl ple de les Corts també té previst convalidar alguns decrets llei aprovats recentment pel Consell per a fer front a la pandèmia. Entre d'altres, el que modifica la llei de coordinació de policies locals de la Comunitat Valenciana per a crear una borsa autonòmica d'ocupació temporal de policia local comú a tots els municipis, i el que fixa sancions per incompliments de les mesures contra la Covid-19 [https://apuntmedia.es/va/noticies/societat/les-infraccions-i-sancions-que-arreplega-el-decret-del-consell-al-detall], que van des dels 60 fins als 600 euros, a més del tancament de locals i negocis.


Bill Clinton torna a casa les dues periodistes alliberades a Corea del Nord\nL'expresident nord-americà Bill Clinton i les dues periodistes alliberades pel règim de Corea del Nord ja són els Estats Units. L'avió amb el qual viatjaven tots tres ha arribat aquest dimecres al migdia, hora catalana, a l'aeroport de Burbank, a Los Angeles, Califòrnia. Els Estats Units ja s'han felicitat pel desenllaç. Qui ho ha expressat públicament és justament la dona de l'expresident nord-americà, l'actual secretària d'Estat, Hillary Clinton. També s'ha alegrat del retorn de les dues periodistes la Xina, un aliat tradicional del govern de Pyongyang.\n06 Ago 2009 - 07.49\nLaura Ling i Euna Lee, de 32 i 36 anys, han arribat en bon estat de salut i molt emocionades a l'aeroport de Burbank, on les han rebut familiars, uns 200 periodistes i també l'exvicepresident nord-americà Al Gore, fundador de la cadena de televisió per la qual treballaven quan les van detenir. Les dues periodistes van ser condemnades a 12 anys de treballs forçats perquè, segons Corea del Nord, havien entrat al país de manera il·legal. De fet, hi van entrar sense visat per gravar un reportatge.\nEuna Lee s'ha abraçat amb la seva filla de 4 anys als peus de l'avió. Les dues dones han expressat "el profund agraïment" a Bill Clinton i al seu equip per haver-ne negociat l'alliberament. Laura Ling ha explicat que temien que les enviessin a un camp de treballs forçats. "Quan hem travessat la porta i hem vist el president Bill Clinton davant nostre, hem tingut un xoc però a l'instant hem sabut que s'acabava el malson de la nostra vida", ha afirmat.\nHillary Clinton ha volgut deixar clar que la Casa Blanca no ha fet arribar cap missatge a Pyongyang a través de l'expresident i ha refermat que la millora de les relacions entre Corea del Nord i els Estats Units és a les mans dels asiàtics. Hillary Clinton ha dit des de Nairobi, on és de viatge oficial, que els nord-coreans poden triar el seu futur.\nTambé ha mostrat satisfacció el president nord-americà, Barack Obama, que agraït a Bill Clinton "l'esforç extraordinari" que ha fet per alliberar les dues periodistes i ha dit que el seu govern se sent "enormement alleujat" per l'indult i el retorn de les dones.\nLa Casa Blanca, però, insisteix que Clinton no era cap enviat no oficial a Pyonyang i nega que fes arribar a Kim Jong Il un missatge personal d'Obama, cosa que desmenteix la versió oficial del règim nord-coreà, segons el qual l'expresident va traslladar al dictador nord-coreà l'agraïment d'Obama i una crida a millorar les relacions bilaterals.\nEl "perdó especial" que va concendir el líder nord-coreà, Kim Jong Il, es va saber després de la trobada que va mantenir amb Bill Clinton, que va fer un "viatge privat" a Corea del Nord, segons va explicar el govern dels EUA. Un viatge carregat, però, de transcendència política.\nBill Clinton hi anava amb la idea de tornar a casa amb les dues periodistes, però abans havia de calmar una situació tensa amb Corea del Nord, sobretot després que el règim ha tornat a llançar diversos míssils nuclears i s'ha tornat a aixecar de la taula de negociacions amb la Xina, el Japó i els Estats Units, entre d'altres, que volien convèncer el govern de Kim Jong Il que abandonés les seves ambicions de construir un arsenal nuclear.\nAlguns analistes afirmen que Pyongyang tenia la intenció d'utilitzar les dues periodistes perquè els EUA cedissin una mica en les seves pretensions i pressionessin l'ONU per reduir les sancions que se li van imposar a Corea del Nord després de les proves nuclears que va fer al maig passat.\nLa visita del marit de l'actual secretària d'Estat nord-americana ha estat la primera d'un càrrec de rellevància nord-americà a Corea del Nord des de la que hi va fer l'any 2000 Madeleine Albright, aleshores secretària d'Estat de l'administració Clinton.\nCorea del Nord indulta les dues periodistes nord-americanes després de la visita de Bill Clinton\nPyongyang qualifica Hillary Clinton de "col·legiala", "vulgar" i "poc intel·ligent"\nSeül es prepara per a la guerra amb Corea del Nord\nEl líder de Corea del Nord té càncer de pàncrees\nCorea desafia la comunitat internacional amb un degoteig de míssils\nJa són 4 els míssils que ha llançat Corea del Nord en un dia\nEls EUA despleguen l'escut antimíssils a Hawaii per un possible atac nord-coreà\nEls EUA i Corea del Sud, aliats contra els míssils nord-coreans\nEl Japó embarga totes les exportacions a Corea per l'assaig nuclear\nClinton torna amb les periodistes


Es dóna inici el projecte de Servei Comunitari al Prat | Noticias Baix Llobregat\nInicio Actualidad Es dóna inici el projecte de Servei Comunitari al Prat\nEl projecte es troba dins el marc del Pla Educatiu d’Entorn\ndivendres, 19 novembre, 2021 – 12:00\nAquest dijous va tenir lloc la reunió d’inici del projecte Servei Comunitari dins el marc del Pla Educatiu d’Entorn del Municipi. Han assistit diverses entitats, centres educatius de secundària, serveis municipals de l’Ajuntament i el Centre de Recursos Pedagògics del Servei Educatiu del Prat.\nEl Servei Comunitari per a l’alumnat de secundària obligatòria, utilitza la metodologia d’aprenentatge-servei, sent una acció educativa en el marc del currículum obligatori, que vol promoure que els alumnes experimentin i protagonitzin accions de compromís cívic, aprenguin en l’exercici actiu de la ciutadania, i posin en joc els seus coneixements i capacitats al servei de la comunitat.\nEl servei comunitari, té com objectius principals:\nL’Impuls i implementació de la metodologia d’aprenentatge-servei (APS) a nivell de ciutat amb la finalitat de promoure una ciutadania compromesa, crítica i solidària a la vegada que es construeix una estructura i xarxa de treball entre els diferents agents implicats que permeti assolir els nous reptes establerts.\nPromoció de projectes amb una metodologia aprenentatge-servei (APS) que doni resposta als interessos i necessitats dels diferents col·lectius.\nDes del curs 2019-20 és una acció educativa obligatòria dins el currículum escolar i vol desenvolupar la competència bàsica social i ciutadana dins els cursos de 3er i/o 4art de l’ESO.\nLes diverses coordinacions que es duen a terme durant el curs, com la d’ahir, les quals estan molt ben valorades per tots els agents assistents, tenen l’objectiu de treball en xarxa, compartir bones pràctiques i reptes, o aprofundir i construir aspectes pedagògics per afavorir la qualitat d’aquest projecte per garantir que els i les estudiants al llarg de la seva trajectòria escolar experimentin i protagonitzin accions de compromís cívic i facin un exercici actiu de la ciutadania.\nArtículo anteriorDisponibles els dos primers podcasts de “Girem al món”, el programa de cooperació de les entitats i la comunitat educativa\nArtículo siguienteReactivació de l’esport extraescolar als centres educatius de secundària


Vaga a l'aeroport del Prat: Iberia situa el seguiment al 26,18% i UGT l'eleva al 70%\nCua de passatgers als carrils muntats per Aena amb cintes per regular l'accés als controls de seguretat / D.C.\nLa companyia assegura que s'han produït 176 sortides i 173 arribades | S'han cancel·lat un centenar de vols\nper ACN 30 d’agost de 2019 20:50\nIberia eleva el seguiment de la jornada de vaga d'aquest divendres dels treballadors de terra de l'aeroport del Prat fins al 26,18%, segons dades de les 18:30 hores. En un comunicat, la companyia aèria informa que a l'aeroport de la capital catalana s'han atès 349 vols, 176 sortides i 173 arribades. Segons Iberia, la jornada transcorre amb "normalitat i sense cap incidència" als aeroports de Barcelona i Madrid.\nPer la seva banda, el sindicat UGT calcula que el seguiment de la vaga dels treballadors és del 70%. S'han cancel·lat un centenar de vols al Prat entre avui i demà dissabte per la vaga del personal de terra d'Iberia. La gran majoria, 92, són de Vueling.\nEl comitè de vaga dels treballadors d'Iberia insta l'empresa a trobar una "solució immediata"\nEl Prat viu amb normalitat la tercera jornada de vaga dels treballadors d'Iberia


Llibre: 'De mar i muntanya faig la meva barca', viatge poètic pels paisatges de cales i platges\nData de l'esdeveniment El dia 14 de Febrer de 2019\nLloc Biblioteca de Duanes de la Mar\nHorari 19: 30 hores\nJosep Dkaidek i Pedrós, veí de Xàbia, presentarà a la Biblioteca de Duanes de la Mar de Xàbia, el seu últim llibre, De mar i muntanya faig la meva barca. Un viatge poètic a través dels diferents paisatges de cales i platges. A l'acte acudirà el regidor de cultura de l' Ajuntament de Xàbia, Quico Moragues i el poeta, amic i prologuista del llibre, José Miguel Mut Ronda. L'esdeveniment tindrà lloc el 14 de febrer a les 19: 30 hores del dia 14 de febrer.\nInspirat en les passejades per la costa, a les mirades sobre les ones i en camins solitaris, Josep Dkaidek i Pedrós signatura De mar i muntanya faig la meva barca. L'obra, editada per Círculo Rojo Grup Editorial, va dirigida a tot tipus de públic.\nL'obra destaca pels seus versos descriptius i permet al lector caminar entre paisatges, colors "I també nits de lluna o cossos nus plens de llum i sensualitat", Diu l'escriptor que espera que aquell que llegeixi el seu llibre trobi això i molt més en el seu poemari.\nJosep ha estat més de tres anys treballant en aquest llibre, el seu segon poemari, per al qual ha recorregut cales i sengles a la recerca d'una mirada més enllà que ens farà trobar-nos amb la Mediterrània i els seus paisatges.\n6 de juliol de 2019Ars Nova portarà la seva música a Alemanya\n6 de juliol de 2019Els cent músics de la Unió Musical d'Alberic actuaran gratis al Freginal\n5 de juliol de 2019Xàbia acollirà la percussió més avantguardista amb el Àgora Actual Percussió Festival\n2 de juliol de 2019La Banda de Música del Centre Artístic Musical de Xàbia es prepara per al Certamen Internacional de València\n2 de juliol de 2019Xàbia rebrà aquest agost per primer cop a Sara Baras\n1 de juliol de 2019El Museu Soler Blasco presenta l'exposició col·lectiva «Dones + Art»\nComentaris a "Llibre: 'De mar i muntanya faig la meva barca', viatge poètic pels paisatges de cales i platges"\nJoan cl turó en Ajuntament de Xàbia, El 12 juliol 2019, 20: 28


Ajuntament de Borriana - Borriana celebra la Fira de les Lletres el cap de setmana del 15 d'abril\nBorriana celebra la Fira de les Lletres el cap de setmana del 15 d'abril\nL'Ajuntament de Borriana ha presentat la Fira de les Lletres, un espai que a més de comptar amb diferents stands dedicats a la venda de llibres, també inclourà un espai gastronòmic, així com activitats infantils, musicals i presentacions de llibres.\nAquesta mostra, organitzada per la Regidoria de Cultura, la Regidoria de Normalització Lingüística i la Federació de Comerç, tindrà lloc en una carpa situada davant del Centre Municipal de Cultura la Mercé el cap de setmana vinent del 15, 16 i 17 d'abril.\nLa fira, que ha sigut presentada en roda de premsa per Vicent Granel, regidor de Cultura, Santiago Zorío, regidor de Normalització Lingüística, i Eva Llidó, de la Federació de Comerç, s'iniciarà el 15 d'abril a les 17 hores amb l'obertura de la carpa amb les parades dedicades a la venda de llibres, on la biblioteca comptarà amb un espai d'animació a la lectura.\nA les 18 hores s'inaugurarà oficialment la Fira de les Lletres amb l'exposició “El Quixot vist per Fandos” al CMC la Mercé. A la mateixa hora el públic familiar podrà gaudir de l'actuació del grup de música infantil Trobadorets.\nEn aquesta primera jornada de fira també es presentarà el llibre “Empar, fallera major infantil” de la guionista i expresentadora de RTVV, Fani Grande, en el Centre Social Caixa Rural Borriana.\nEl dissabte les parades obriran a les 10 hores i seguidament, a les 10'30 hores, començarà una activitat dirigida a xiquets i xiquetes de 0 a 3 anys i les seues famílies organitzada per l'ADI anomenada “El racó dels menuts: contes a través de la pell” de Dolça la Sucrera.\nA les 11 hores la Coral Infantil i Juvenil Borrianenca oferirà un assaig en la mateixa fira i a les 12 hores, en el Mercat Central, es presentarà el llibre “La memòria del sabor” de Joan Garí amb el fotògraf Ramon Usó i amb una demostració culinària a càrrec de la Pizzeria Restaurant Pinocchio i el seu restaurador Vicente Bou.\nA les 18 hores l'espectacle d'animació musical infantil Trasgos, de la Banda del Drac tancarà la programació d'activitats de la fira, que continuarà oberta el diumenge 17 fins a les 14 hores.\nEl regidor de Cultura, Vicent Granel, ha assenyalat que “aquesta nova fira és un primer pas que obri la porta a noves experiències relacionades amb la lectura que van més enllà dels llibres. La gent té tres dies per a gaudir d'aquest nou concepte de la Fira de les Lletres.”\nLlibreria Martí, Llibreria Suvis, Llibreria Novenes, Llibreria La Llibreta, La Caseta de l'Arbre i Copiplus amb els establiments participants, a més de Pastisseria la Palma i Vins i Molt Més que conformen l'espai dedicat a la gastronomia.\nPer la seua banda Eva Llidó, de la Federació de Comerç de Borriana, ha destacat que “aquesta és una fira amb moltes novetats que esperem motiven a la ciutadania de Borriana. Enguany el lloc on se situen les casetes és diferent i es va a fusionar cultura i gastrobar dins de la carpa”.


La Unitat del Son d'Ilerdent impulsa un estudi per tal d'avançar en el coneixement, detecció, diagnòstic i tractament de les patologies que tenen com a símptomes associats els roncs i/o les apnees lleus.\nEn aquest sentit, des d’Ilerdent hem obert un qüestionari a la nostra pàgina web per auditar el nivell d’incidència en la població. Fes click aquí i realitza ara un breu qüestionari.\nL'apnea obstructiva del son és una malaltia en la qual la persona afectada intenta respirar sense èxit a través del nas o la boca durant el son. Aquesta manca d'aire dura uns segons i el pacient recupera l'alè immediatament, de manera que la majoria de les vegades el roncador no és conscient que li ha faltat l'aire.\nAquesta privació reiterada d'oxigen durant la nit impedeix que s'entri en determinades fases del son profund necessàries per a un descans reparador. Com a causa d'aquesta manca d'oxigen, durant el dia s'experimenta sensació de somnolència, fatiga i abatiment, a part de poder ser l'origen de determinades patologies.\nFÈRULES D’AVANÇ MANDIBULAR I ESTUDIS DOMICILIARIS\nEl laboratori protètic d'Ilerdent (iLab-17) té la certificació internacional OrthoApnea® per a la fabricació de fèrules d'avanç mandibular. Aquests dispositius intraorals faciliten el pas de l'aire, eliminant el ronc i millorant els episodis d'apnea lleu o moderada. L’aparell –format per dues fèrules unides entre si a través d'un sistema d'ajust– gaudeix de lateralitat, obertura i avanç mil·limètric controlat, característiques que el fan molt còmode i permet realitzar tot tipus de moviments de la boca durant el seu ús.\nA més, la Unitat del Son d'Ilerdent disposa de tecnologia ApneaLink® per a estudis domiciliaris.


CROMATISMES | Galería de Arte Jordi Pascual CROMATISMES – Galería de Arte Jordi Pascual\nSota el títol de “Cromatismes”, la Galeria Jordi Pascual reuneix una dotzena d’obres de diversos artistes, on el color n’és el protagonista. Concretament, l’exposició planteja un recorregut cromàtic-artístic que va des de les avantguardes històriques fins a l’actualitat, on obres d’artistes com Antonio Saura, Joan Hernández Pijuan, Esteban Vicente o Antoni Tàpies dialoguen amb altres, de més contemporànies, com les realitzades per Miquel Barceló, Jaume Plensa, Manolo Valdés o Juan Uslé, entre d’altres.\nL’exposició mostra com el color, juntament amb la textura i la gran varietat de tècniques que els artistes utilitzen, va adquirint cada cop més importància i es va sobreposant al dibuix i a la forma, que queden en segon pla. D’aquesta manera, el conjunt de l’exposició aconsegueix crear un ambient harmònic on el joc de colors, textures i bellesa és capaç d’arribar als sentits i de captivar instantàniament l’ànima de l’espectador.\nL’exposició es podrà veure durant els mesos de juliol, setembre i octubre del 2019.


Disseny i benestar. Introducció al human environment design\nEl potencial del disseny com a estratègia d'innovació i transformació social està plenament acceptat avui dia. No obstant això, han sorgit veus centrades en assenyalar els problemes derivats d'aquestes estratègies i que incideixen especialment sobre el benestar i els entorns (espacials), cada vegada més tecnificats i colonitzats per aparells.\nPeríode lectiu: Del 1 de març al 7 de juny\nGrup A: Divendres de 13 a 15h\nGrup B: Divendres de 15:30 a 17:30h\nEl profund abast de la digitalització, amb totes les seves possibilitats, ha canviat els nostres hàbits vitals, el treball i les formes d'aprenentatge, la comunicació, el consum i les relacions socials, i tot això en nom de la “convergència digital” que es considera garantia de progrés, felicitat i benestar.\nEls dissenyadors s'enfronten cada vegada més al repte de donar forma a aquesta "convergència digital" en un món que tendeix a la interconnectivitat absoluta però que es presenta desigual i hostil per enormes sectors de la població.\nUna bona qualitat de vida requereix considerar el benestar de totes les persones. Això vol dir reflexionar sobre l'escassetat de recursos, la degradació ambiental, així com l'impacte social, cultural i econòmic de les decisions sobre qüestions energètiques, creixement de les ciutats i equipaments domèstics i, per descomptat, sobre els efectes globals i intergeneracionals d'aquesta convergència.\nI passa per estimular les pràctiques respectuoses en l'àmbit del disseny i promoure la innovació per a la millora de la qualitat de vida i contribuir a la construcció d'una societat humana rica i plena en la creació de coneixement.\nAdquirir els coneixements fonamentals sobre les característiques biològiques, cognitives i físiques de l'ésser humà sobre la base de l'estudi del benestar en les àrees del disseny, les ciències socials, la sociologia del consum, etc.\nEntendre els nous models de vida a les ciutats (vida-home-ciutat) sota les complexes relacions i interaccions entre persones-persones, persones-objectes o persones-natura.\nAnalitzar tecnologies elementals aplicades a solucions de disseny integrades a entorns saludables i sostenibles.\nIntroducció inicial: Ment i cos: el benestar en l'actual societat del consum i de la informació.\nVariables físiques, emocionals, psicològiques, socials, tècniques, culturals i ambientals que intervenen en la consecució del benestar i la seva relació amb l'entorn del disseny.\nLa convergència digital i l'internet de les coses. De la Smart City a la SmartLife.\nTècniques de disseny per al desenvolupament d'eines i productes que milloren la qualitat de vida.\nTècniques de disseny per a l'arquitectura i els ambients que promouen energies renovables.\nSostenibilitat i solucions de disseny integrades als entorns habitacionals i de treball. Bioenergies, biomaterials, geobiologia i salut global.


“S’havia de demanar un salconduit perquè la guàrdia civil t’autoritzés..."\nUn o dos cops l’any, els membres de l’empresa Tallers Linares, especialitzada en fer màquines per fer mitjons, feien una excursió i passaven el dia fora. L’any 1952, concretament el 18 de juliol, els treballadors van anar a visitar Olot. L’empresa posava el transport: “Llogàvem un autobús”, diu Pere Linares, propietari de la fotografia. Pel què fa al dinar, feien una recol·lecta per anar a algun restaurant de la zona. Linares assegura que hi havia moltes diferències en aquells anys respecte els temps actuals. “Els sistemes de comunicació eren molt diferents, els restaurants no estaven tan ben preparats”, explica. L’excursió consistia en visitar la ciutat i conèixer l’entorn al que s’havien desplaçat. “A Olot es visitava la ciutat, es feia un esmorzar i es feia la clàssica ruta, llavors els volcans es coneixien però no estava tan ben muntant”, recorda el propietari de la fotografia. Però en aquella ocasió també van visitar un lloc amb un altre tipus d’interès. “Vam anar a un taller metal·lúrgic que també feia maquinària de gènere de punt”, afirma Pere Linares. Eren els Tallers Ciurana, els treballadors del qual van anar a dinar amb els excursionistes mataronins.Permís per sortirPere Linares recorda que sortir de la ciutat no era tan fàcil com ara, hi havia controls policials. “S’havia de demanar un salconduit perquè la guàrdia civil t’autoritzés, així et tenien registrat”, explica. L’empresa feia un llistat amb les persones que es desplaçarien a Olot i el presentava a les autoritats corresponents. “Era obligatori portar el permís a sobre, sinó, hi havia sanció”, afirma Linares.


Sánchez diu 'No' a posar les urnes perquè no existeix una majoria independentista Sánchez diu 'No' a posar les urnes perquè no existeix una majoria independentista\nSánchez diu ‘No’ a posar les urnes perquè no existeix una majoria independentista\nEl dia en què es constitueix la taula de diàleg sobre el “conflicte polític” a Catalunya entre el Govern central i la Generalitat, un dels socis del Govern, JxCat, ha advertit al cap de l’executiu espanyol, que sense una consulta perquè els catalans decideixin quina relació volen amb Espanya no hi haurà una solució al territori.\n“De debò, si vostè és tan demòcrata i tan progressista, si us plau tingui present que no hi ha cap solució al marge de les urnes”, ha reclamat la diputada de JxCat, Laura Borràs, al president del Govern espanyol, Pedro Sánchez, en la sessió de control de l’executiu al Congrés dels Diputats.\nSánchez li ha recordat que en les successives eleccions autonòmiques que Catalunya ha celebrat aquests darrers deu anys, les forces independentistes no han aconseguit una majoria social, tot i que per la llei electoral, sí han obtingut una majoria parlamentària. Per això, ha instat l’independentisme a assumir que “Catalunya és plural” i a reconèixer l’altra part de Catalunya que no vol separar-se d’Espanya.\nEn una pregunta oral que ha adreçat al president, Borràs s’ha queixat que “després del fracàs de l’Estatut i l’incompliment de fins a sis sistemes de finançament”, el Congrés dels Diputats, amb la majoria del PP i del PSOE, respongués al 2014 amb un “no en majúscules” a la petició de l’independentisme d’un referèndum pactat perquè consideraven que no tenia cabuda en la Constitució.\n“Doneu-la una mica de si, si voleu tenir una oportunitat perquè el resultat és que ens n’anem”, ha dit Borràs, i ha sostingut que el vot independentista “no ha fet més que créixer” i que el 70 per cent dels catalans considera que hi ha d’haver un referèndum per decidir la relació entre Catalunya i la resta d’Espanya.\nSánchez ha rebatut aquesta afirmació de Borràs i ha recordat que les forces independentistes no tenen darrere la majoria social de Catalunya i ha posat en valor que aquest mateix dimecres el Govern espanyol i la Generalitat engeguin “la taula de diàleg”, que ha de tenir una finalitat: el “retrobament” entre els catalans i el conjunt del país.\nEn la seva rèplica, Borràs s’ha queixat que el president faci servir l'”excusa” de la majoria parlamentària, però ha reconegut que no compten amb una majoria social al darrere i ha dubtat que la posició del Govern espanyol canviï si la majoria dels catalans volen separar-se. També ha instat Sánchez a “esbrossar” el “camí de la repressió” abans de començar a transitar per la via del diàleg.\nAmb tot, Sánchez ha agraït a la diputada de JxCat el “to” que ha fet servir en la seva pregunta, però ha insistit en la conveniència que l’independentisme “reconegui que una part no més petita” de Catalunya “no combrega” amb la independència i vol “deixar enrere” una dècada de greuges.\nEl president ha afirmat que el Govern d’Espanya s’asseurà en la taula de diàleg “amb el millor dels ànims” i espera que “doni fruits” per al “retrobament necessari” entre els catalans i també entre els catalans i el conjunt d’Espanya.


plaestanydigital.cat | Banyoles Televisió - La Fira Medieval i Fantàstica Aloja de Banyoles tanca la 13a edició amb èxit de visitants\nLa Fira Medieval i Fantàstica Aloja de Banyoles tanca la 13a edició amb èxit de visitants\nBanyoles ha tancat un cap de setmana d’activitats emmarcades en la 13a edició de la Fira Medieval i Fantàstica Aloja, que enguany recuperava pràcticament tota la normalitat.\nEntre divendres i diumenge es van programar prop d’una vintena de propostes i la majoria de les activitats i espectacles van omplir el màxim d’aforament permès. La major afluència de públic es va notar el dissabte al migdia i a última hora de la tarda, entre les sis i les nou del vespre. La Plaça Major de Banyoles va acollir el mercat medieval, amb quaranta-cinc parades, deu més que l’any passat, i un aforament màxim de mil persones que es va assolir cada dia.\nAquest any es recuperava la idea del fil argumental de la Fira, per donar a conèixer un element patrimonial o fantàstic de la ciutat. Aquest any l’Aloja es va centrar en l’Arqueta de Sant Martirià i, de fet, va ser la protagonista de l’espectacle “El miracle de l’Arqueta”. Un any més, la companyia Alma Cubrae es va encarregar dels espectacles de recreació històrica, amb clàssics com el ‘Pas d’armes’, i també els combats que serveixen per inaugurar la Fira, i creant noves històries com la de l’Arqueta o l’espectacle final “Vacunum”, en el que també va col·laborar l’entitat Gàrgoles de Foc. De cada espectacle, excepte el final, es fan fer dues sessions i es va arribar al màxim d’aforament a la majoria.\nPel que fa al perfil dels visitants, des de l’Ajuntament han explicat que són tant de Banyoles i de la comarca, com d’altres poblacions gironines o, fins i tot, de l’àrea metropolitana de Barcelona.\nAquest any es recuperaven també els tallers infantils, que es van fer entre la Pia Almoina i la Plaça de la Font. El que de moment no es van poder recuperar van ser els espectacles itinerants, que són uns dels trets de identitat de la Fira Aloja de Banyoles.


Activitats productives, processos i tècniques Creences, festes, rituals i cerimònies Tradicions orals, particularitats lingüistiques i formes de comunicació Representacions, escenificacions, balls, jocs i esports tradicionals Manifestacions musicals i sonores Salut, alimentació i gastronomia Formes de sociabilitat col·lectiva i d’organització social\nCiutadania Associacions i Entitats Institucions\nRecursos Documentals Arxiu fotogràfic\nPresentació IPCITE Presència als mitjans\n3. Tradició oral i particularitats lingüístiques\nNom tradició oral, part. lingüística\nLocalització: Seleccioni unAlcanarAldea, l'AldoverAlfara de CarlesAlta RibagorçaAlt CampAlt EmpordàAlt PenedèsAlt UrgellAmetlla de Mar, L'Ampolla, L'AmpostaAnoiaAnroigArnesAscóAvinyonet del PenedèsBagesBaix CampBaix EbreBaix EmpordàBaix LlobregatBaix PenedèsBARCELONABarcelonèsBateaBenifalletBenissanetBerguedàBotBítemBítem EMDCamarlesCampredóCampredó EMDCaseresCases d'AlcanarCases d'Alcanar, LesCastell, Barri delCATALUNYACerdanyaCerdanyaConca de BarberàCorbera d'EbreDarmósDelta de l'EbreDeltebreDèniaEl PerellóEls MuntellsEMD MuntellsErmita de Mig CamíFatarella, laFlixFontcalda, ermita de laFreginalsGalera, laGandesaGarciaGarrafGarriguesGarrotxagfjgfjgfyGinestarGIRONAGironèsGodallHorta de Sant JoanJesúsJesús EMDL'AmpollaLaLa CavaLa FatarellaLa GaleraLa Pobla de MassalucaLa SéniaLa Torre de l'Espanyolles CabanyesLlaberiaLLEIDALligallo del GànguilLligallo del RoigLligallos, els EMDMaresmeMas de BarberansMasdenvergeMequinensaMiravetMoianèsMontsianellMontsiàMorairaMóra d'EbreMóra la NovaNogueraOsonaPallars JussàPallars SobiràPalma d'Ebre, laPaülsperellóPerelló, elPinel lde BraiPinell de BraiPinell de Brai, ElPinell de Brai, elPla d'UrgellPla de l'EstanyPobla de Massaluca, laPoblenou del DeltaPortPortsPrat deComtePrat de ComtePrioratRasqueraRaval de CristoReguers, elsRiba-roja d'EbreRibera d'EbreRipollèsRomançRoquetesSanta BàrbaraSant Carles de la RàpitaSant Jaume d'EnvejaSant Josep de la Muntanya, Barri deSegarraSegriàSelvaSerra d'Almos, la EMDserra de Cavallsserra de PàndolsSerra de TivissaSolsonèsSéniaSénia, laSòl-de-riuTARRAGONATarragonèsTerra AltaTERRES DE L'EBRETivenysTivissaTorre de l'Espanyol, laTortosaTortosíUlldeconaUrgellVal d'AranVallès OccidentalVallès OrientalVilalba dels ArcsVinebreXertXertaXàbiazones de secà\nLa llegenda de la Cucafera, de Tortosa\nLa Cucafera forma part del bestiari del seguici festiu que originàriament acompanyava la celebració del Corpus Christi de la ciutat de Tortosa i que, actualment, tot i els canvis, continua acompanyant-la. Actualment la Cucafera participa dels principals moments del cicle festiu de la ciutat com són les Festes en Honor a la Verge de la Cinta, des de 1862, les Festes del Renaixement o altres moments festius de la ciutat de Tortosa.\nLligada a la celebració del Corpus Christi, com a mínim des del segle XVI, té dues llegendes associades. Una fa referència al seu origen lligat a la Confraria de Pescadors de Tortosa de Sant Pere, que la presenta com un animal mitològic (tortuga marina) que apareix al Fangar i és atrapada pels pescadors. La segona llegenda parla també d'un animal mitològic, però en aquest cas, que viu a una cova situada prop de Bítem, on hi té una princesa segrestada. Les dues llegendes alimenten la imatge d'un animal ferotge que ha estat dominat i controlat i que ara surt en processó per la ciutat.\nLa seva presència històrica en la celebració i en els moments festius de la ciutat, la reproducció de la llegenda i la relació que aquesta defineix amb el públic infantil de la ciutat ha permès que, tot i ser un element cada cop més estàtic dins del seguici, continuï sent un dels referents identitaris de la ciutat de Tortosa i del seu seguici festiu.\nEl romanç de la Samaritana, de Flix\nRomanç que narra un fet bíblic, la conversió de la samaritana davant de la imatge de Jesús. Aquest romanç conegut com a Desmes, a la població de Flix, es recita dins del context de la processó de l’Encontre el Diumenge de Pasqua.\nA Flix, una noia diferent cada any i habitualment del poble, interpreta el paper de samaritana. Durant la Setmana Santa participa amb els armats dels diversos actes fins diumenge, que és quan recita el romanç. La samaritana memoritza el romanç que el Diumenge de Pasqua recitarà a la plaça Major davant de tot el poble. Al final del romanç tira el càntir que té a la mà al terra i tots els xiquets i les xiquetes corren per agafar-ne un tros, i ella, ja convertida, torna en processó al costat del Santíssim fins a l’església.\nLa tradició del globo de Masdenverge\nLa història del globus de Masdenverge explica uns fets que van ocórrer l’any 1882, la caiguda d’un globus aerostàtic a la població que no se sabia d’on venia. La descoberta del globus va causar una gran expectació entre els habitants de la població, que mai havien vist un artefacte similar, i aquest fet extraordinari va anar explicant-se de generació en generació. Aquesta transmissió ha donat com a resultat la Cançó del globo i ha deixat una impremta en la identitat de la població, coneguda tradicionalment com lo poble del globo.\nMontsià , Baix Ebre\nLes marfantes són actualment personatges imaginaris, una mena de fantasmes que fan temor als xiquets i les xiquetes, però en un determinat moment de la història van existir. Eren persones que, en nits de caràcter ordinari, ocultaven la seva identitat i es desplaçaven durant la nit, per transgredir alguna norma, tot desviant l'atenció dels transeünts o dels veïns d'una determinada població mitjançant l'ensurt i la temor. L'origen d'aquest terme explica el significat que ens ha arribat als nostres dies i l'ús que fem actualment de la paraula marfanta.\nEls tocs de corn marí dels llaguters\nLa desaparició dels llaüts com a mitjà de transport de persones i mercaderies a mitjan segle XX al riu Ebre comportà la consegüent dissipació d’un instrument de comunicació ancestral: el corn marí. Els llaguters empraven aquest element sonor en dues situacions: per evitar xocar amb una altra embarcació, o amb els passos de barca que creuaven el riu o amb els rais que baixaven riu avall, quan hi havia boira al riu; i per anunciar la seva arribada a una població.\nL’any 2011 el Centre d'Estudis de la Ribera d'Ebre (CERE) dins la seva estratègia de recuperar la cultura popular lligada al riu, va realitzar un curs gràcies al suport del programa Tallers per a la festa de l'Institut Ramon Muntaner, en què es recuperà aquest element sonor. El corn s’estrenà com el toc de Festa Major de Móra d’Ebre i en la tercera edició del Concurs de Sirgadors de la Festa del Riu, a finals d’agost. Des d’aleshores, cada any s’ha mantingut la seva presència.\nEls tocs de campana, de la Fatarella, Horta de Sant Joan i Paüls, i els tocs de sirena, d’Amposta i Deltebre\nAmposta , Fatarella, la , Deltebre , Horta de Sant Joan , Paüls , Pinell de Brai, el\nEl toc de campanes és un dels referents sonors i comunicatius clau de les comunitats. Durant anys i en alguns indrets encara avui el toc de campanes ha definit el temps i el ritme de la comunitat a la vegada que ha servit per comunicar els fets o esdeveniments que anaven succeint.\nMés enllà de ser referent horari comunicava naixaments i morts, arribades, o alertava la comunitat i avisava el sometent o l’existència d’un foc. Era i és un sistema de comunicació que cada comunitat coneixia i que aprenia dins del mateix context de reproducció. Actualment a les Terres de l’Ebre hem identificat tres campaners que encara toquen a missa, festa o difunt.\nDins del marc dels referents acústics al delta de l’Ebre i en concret a Deltebre i Amposta, al referent horari de les campanes des del segle XX i fins avui dia i s’hi va sumar el toc de sirena de la Càmera Arrosera d’Amposta, la més antiga del Delta, creada el 1927, i posteriorment el d’altres cooperatives arrosseres, com és el cas de Deltebre. La sirena marcava les entrades i sortides dels treballadors i, tot i que actualment els horaris canvien, la sirena manté el toc i l’horari i aconsegueix ocupar l’espai sonor en quatre moments puntuals, a la vegada que continua definint el ritme no només dels treballadors de la Càmera, sinó de bona part de la comunitat, en dues poblacions on el cultiu i l’explotació de l’arrossar continuen sent primordials per a bona part dels veïns.\nEls refranys meteorològics entorn del riu Sénia\nCastell, Barri del , Ulldecona\nEls refranys meteorològics són formes fixades per la tradició oral que ens expliquen la relació que hi ha entre els coneixements del medi i l'entorn i les seves manifestacions climàtiques. L'aspecte del cel, dels núvols de les boires o del sol assenyala una previsió de canvis meteorològics basada en els coneixements i sabers sorgits de l'observació humana al llarg dels temps. Els refranys d'aquest tipus tenen una major presència a les zones rurals per la influència que els fenòmens meteorològics tenen sobre l'agricultura i la ramaderia. Cal remarcar, però, que aquests refranys s'han anat perdent des de l'aparició i difusió de les prediccions científiques i des de la disminució de la dedicació al conreu tradicional de la terra o altres oficis que es desenvolupen en l’entorn natural, que han suposat un abandonament progressiu dels coneixements i sabers tradicionals a partir de la segona meitat del segle XX.\nLa llegenda de la Serena, de Gandesa\nLa llegenda de la Serena narra la història d’una bella jove que es transformà en un ésser híbrid, meitat dona, meitat ocell, a causa d’un desengany amorós. Personatge descrit en els bestiaris catalans, la protagonista conjuga la bondat i malesa. Tanmateix, en origen medieval, la seva història perseguia un discurs moralitzador que desaprovava la luxúria, el plaer, la fantasia sexual i la bellesa; en canvi, en la versió gandesana, es focalitza en la ferotgia del personatge i en la temor que representen el seu físic i les seves accions. Identificat amb el territori, la seva història es localitza a les serres de Pàndols i Cavalls.\nRibera d'Ebre , Terra Alta , Montsià , Baix Ebre\nFins als anys 70 del segle XX, els pregons es promulgaven a viva veu pels carrers de la majoria de municipis de les Terres de l’Ebre. La figura del pregoner, exercida per l’agutzil, llegia el bando després del toc de trompeta o corneta. Amb l’arribada de la megafonia, però, el so de l’instrument de vent es substituí per la música d’una composició. Avui en dia, aquest sistema de comunicació al ciutadà es manté i es complementa amb l’ús de l’aplicació tecnològica eBando, internet (xarxes social i portal web del consistori) i ràdio local, si en disposen.\nEls malnoms gentilicis\nA les Terres de l’Ebre, l’ús dels malnoms gentilicis està generalitzat encara avui, tot i que el seu ús no és, ni de bon tros, tan habitual com ho era antigament. De tal forma, sigui a través d’un sol mot o fent ús de locucions, rondalles o acudits —entre altres construccions—, s’identifiquen i es qualifiquen les relacions entre els municipis, especialment entre els que són confrontants o pròxims. Aquests vocables i expressions que es manifesten habitualment des d’una vessant burlesca, irònica i satírica verbalitzen els trets negatius, però també positius i descriptius, que caracteritzen un poble des de la perspectiva d’un altre o de la resta.\nTradicions orals, particularitats lingüistiques i formes de comunicació\nInventari del Patrimoni Cultural Immaterial de les Terres de l'Ebre\nEn compliment del deure d’informació establert per l’article 10 de la Llei 34/2002, d’11 de juliol, de serveis de la societat de la informació i de comerç electrònic, s’informa que la web IPCITE.CAT és gestionada per L’institut Ramón Muntaner, Fundació Privada dels Centres d’Estudis de Parla Catalana (IRMU).\nDomicili social: Mas de la Coixa, Rotonda Eix de l’Ebre, N-420, s/n 43770 Móra la Nova\nTelèfon de contacte en relació l'Inventari del Patrimoni Cultural Immaterial de les Terres de l'Ebre (IPCITE): 977401757\nAdreça electrònica: info@ipcite.cat\nEl lloc web ipcite.cat proporciona l’accés a l’Inventari del Patrimoni Immaterial de les Terres de l’Ebre i que està descrit a l’ apartat “què és” del web.\nL’USUARI assumeix la responsabilitat de l’ús del portal i es compromet a utilitzar aquest lloc web sense incórrer en activitats que puguin ser considerades il·lícites o il·legals, que infringeixin els drets de les entitats responsables de l’IPCITE o tercers amb drets sobre la informació continguda al web, o que puguin atemptar contra les normes vigents. L’IRMU no serà responsable de l’ús per part de tercers de la informació continguda al web, si bé caldrà atenir-se a les prescripcions i els advertiments que s’estableixin per a determinats documents i aplicacions.\nPer utilitzar algun dels continguts L’IPCITE pot demana l’emplenament de formularis que impliquin el tractament de dades de caràcter personal. En aquest cas, l’usuari dóna el seu consentiment exprés i inequívoc i, per tant, autoritza a l’IRMU a incorporar les dades que facilita per aquest mitjà als seus fitxers i al seu tractament i ús amb la finalitat de gestionar la seva sol·licitud, d’acord amb el que estableix la Llei orgànica 15/1999, de 13 de desembre, de protecció de dades de caràcter personal (LOPD). Així mateix, l’usuari del web que faciliti dades de caràcter personal mitjançant de formularis o pel correu electrònic resta assabentat que podrà exercir els drets d’accés, rectificació, cancel·lació i oposició, d’acord amb el que estableix la LOPD, mitjançant la corresponent sol·licitud, acompanyada d’una fotocòpia del seu DNI, davant l’Institut Ramon Muntaner en Mas de la Coixa Rotonda Eix de l’Ebre. N-420, s/n 43770 Móra la Nova.\nIPCITE utilitza galetes (cookies) pròpies i de tercers al seu lloc web per tal de poder millorar els serveis que hi presta. En cap cas s’utilitzen galetes per recollir informació de caràcter personal. Per a més informació, l’usuari pot consultar la pàgina de Política de galetes del web.\nAquest lloc web i tots els seus continguts, incloent-hi els textos, les imatges, els sons, i tot altre material en qualsevol altre format, són propietat de l’Institut Ramon Muntaner, el Departament de Cultura de la Generalitat i el Museu de Terres de l’Ebre, els quals tenen sobre el material inclòs al web tots els drets d’explotació sense cap limitació en temps o lloc. Tot aquest material està sota l’empara de la legislació de protecció de la propietat intel·lectual. Els titulars es reserven les accions oportunes per restituir els danys i perjudicis causats per qualsevol acte que vulneri els drets de propietat intel·lectual sobre aquests continguts.\nQueda totalment prohibit distribuir, copiar, modificar o trametre tant el contingut com el codi de les pàgines, llevat que es tingui l’autorització expressa de L’IRMU. S’autoritza l’usuari a utilitzar, visualitzar, imprimir, descarregar i emmagatzemar els continguts i/o els elements inserits en el lloc web exclusivament per a l’ús personal, privat i no lucratiu, això és, sense finalitats comercials, sempre que es mantingui la indicació sobre el seu origen i el símbol de copyright i/o les notes de propietat industrial dels seus titulars. En queda prohibida la còpia, la comunicació pública, la distribució, la comercialització o qualsevol altra activitat amb una finalitat o ús públic que es pugui realitzar amb els continguts de les seves pàgines web, si no es compta amb un consentiment exprés de L’IRMU.\nLa web té un accés sota llicència creative commons de la Generalitat de Catalunya: http://creativecommons.org/licenses/by-nc-nd/4.0/deed.ca\nAccés a l’avís legal de la Generalitat de Catalunya: http://web.gencat.cat/ca/menu-ajuda/ajuda/avis_legal/\nIPCITE respecta els drets de propietat intel·lectual de terceres persones, i prega que els usuaris facin el mateix. Si l'usuari considera que algun material publicat o vinculat a la Web vulnera els seus drets d'autor, li preguem que enviï a IPCITE una notificació de la infracció en qüestió amb la següent informació: a) identificació del material que afirma haver estat infringit; b) informació que ens permeti posar-nos en contacte amb vostè, com un número de telèfon i una adreça de correu electrònic; c) una declaració seva per la qual considera, de bona fe, que l'ús del material en qüestió no està autoritzat pel titular, o la normativa dels drets d'autor; d) una declaració per la seva banda que la informació esmentada en la notificació és exacta, així com també una declaració a través de la qual manifesti que és el propietari en exclusiva dels drets que s'al·leguen infringits o que es troba autoritzat per actuar en nom del titular dels drets referits; i e) la seva signatura física o electrònica. Pot posar-se en contacte amb IPCITE de la següent manera enviant un correu electrònic info@ipcite.cat o una carta a la següent adreça:\nInstitut Ramon Muntaner Mas de la Coixa Rotonda Eix de l’Ebre. N-420, s/n 43770 Móra la Nova.\nIPCITE no garanteix la disponibilitat i continuïtat del funcionament del web i dels seus serveis. Quan sigui raonablement possible, s’advertirà prèviament de les interrupcions en el seu funcionament.\nIPCITE no garanteix que el web i el servidor estiguin lliures de virus i no es fa responsable dels possibles danys o perjudicis que es puguin derivar d’interferències, omissions, interrupcions, virus informàtics, motivats per causes alienes a IPCITE de retards o bloquejos en l’ús d’aquest sistema electrònic causats per deficiències o sobrecàrregues de línies telefòniques o sobrecàrregues en el sistema d’Internet o en altres sistemes electrònics, així com tampoc de danys que puguin ser causats per terceres persones mitjançant intromissions il·legítimes fora del control de IPCITE.\nIPCITE es reserva el dret de modificar unilateralment, en qualsevol moment i sense avís previ, la presentació, la configuració i els continguts del web, així com també l’oferta de serveis i les condicions que es requereixen per utilitzar-lo.\nIPCITE posa a disposició dels usuaris enllaços a efectes purament informatius, però sense que conegui, controli, avali o recomani els continguts, productes o serveis facilitats pels llocs web aliens als quals s’estableixen enllaços. Per això, IPCITE no assumeix cap responsabilitat per qualsevol aspecte relatiu a la pàgina web a la qual s’estableix un enllaç des d’aquest lloc web.\nEs prohibeixen els iframes cap a altres webs.\nModificació de les presents condicions\nIPCITE perseguirà l’incompliment de les presents condicions així com qualsevol utilització indeguda del seu portal web i exercirà totes les accions civils i penals que li puguin correspondre en dret.\nLes cookies són petits arxius de text que s'envien al dispositiu quan visiteu un lloc web. Les cookies són retornades al lloc web d'origen cada cop que el visiteu, o a un altre lloc web que reconeix que la cookie. Les cookies actuen com un record d'un lloc web, la qual cosa permet recordar el dispositiu en les visites subsegüents. Les cookies també poden recordar les vostres preferències, millorar l'experiència de l'usuari, així com adaptar els anuncis.\nCookies utilitzades en aquest web:\nLes cookies tècniques són essencials i necessàries perquè el web funcioni correctament i per usar les diverses opcions i serveis que ofereix.\nEl nostre lloc web utilitza cookies de Google Analytics. La informació que recullen aquestes cookies es transferida i arxivada per Google en els seus servidors dels Estats Units, d'acord amb les seves pràctiques de privacitat. Per a més informació de les pràctiques de privadesa de Google i com s'apliquen a Google Analytics visiteu: Política de Privadesa de Google Analytics\nLes cookies de sessió són aquelles que existeixen només mentre l'usuari navega pel web i s'eliminen al final.\nCookies de tercers: xarxes socials\nAquestes galetes s'utilitzen per a que els usuaris puguin interactuar i compartir el nostre contingut a diferents plataformes socials (Facebook, Google+, Twitter...) i són generades únicament per als usuaris d'aquest tipus de xarxes socials. Les condicions d'ús d'aquestes galetes i la informació recopilada pertany a cada plataforma social corresponent.\nCom controlar i eliminar les cookies\nLa majoria dels navegadors web accepten cookies, però podeu canviar la configuració del navegador web perquè rebutgi noves cookies, desactivi les que ja existeixen o bé que us comuniqui quan algú us envia una nova cookie al vostre dispositiu. Per canviar la configuració seguiu les instruccions que us proporciona cada navegador:\nInternet Explorer: Eines > Opcions d'internet > Privadesa\nO bé fes clic aquí per més informació.\nFirefox: Eines > Opcions > Privadesa > Historial > Paràmetres personalitzats.\nChrome: Configuració > Mostra la configuració avançada > Privadesa > Configuració del contingut.\nSafari: Preferències > Seguretat.\nBloquejar l'ús de les cookies en la vostra navegació pot fer que alguns serveis o característiques del lloc web no estiguin disponibles.\nTipus de galletes utilitzades a la web\nPHPSESSID. Utilitzada en visitar el web. Caduca a les 24 hores\n__utma. Utilitzada en visitar el web. Caduca a les 24h\n__utmb. Utilitzada en visitar el web. Caduca als 60 minuts\n__utmc. Utilitzada en visitar el web. Caduca en finalitzar la sessió de navegació\n__utmz. Utilitzada en visitar el web. Caduca als 6 mesos\nL'Institut Ramon Muntaner s'ha compromès a fer accessibles els seus llocs web i les seves aplicacions per a dispositius mòbils, de conformitat amb el Reial Decret 1112/2018, de 7 de Setembre, sobre accessibilitat dels llocs web i aplicacions per a dispositius mòbils de el sector públic (en endavant, Reial Decret 1112/2018, de 7 de setembre) pel qual es transposa la Directiva (UE) 2016/2102 del Parlament Europeu i del Consell.\nLa present declaració d'accessibilitat s'aplica a irmu.org\nSituació de compliment\nAquest lloc web és parcialment conforme amb el Reial Decret 1112/2018, de 7 de setembre, a causa de les excepcions i la manca de conformitat dels aspectes que s'indiquen a continuació.\nContingut no accessible\nEl contingut que es recull a continuació no és accessible pels següents motius:\na) Manca de conformitat amb el Reial Decret 1112/2018, de 7 de setembre:\n1.1.1 Contenido no textual\n1.2.1 Sólo audio y sólo vídeo (grabado)\n1.2.2 Subtítulos (grabados)\n1.2.3 Audiodescripción o Medio Alternativo (grabado)\n1.3.3 Características sensoriales\n1.4.2 Control del audio\n2.2.1 Tiempo ajustable\n2.2.2 Poner en pausa, detener, ocultar\n2.4.4 Propósito de los enlaces (en contexto)\n2.5.3 Etiqueta en el nombre\n3.3.2 Etiquetas o instrucciones\n4.1.2 Nombre, función, valor\nb) Càrrega desproporcionada: no aplica.\nc) El contingut no entra dins de l'àmbit de la legislació aplicable: Podrien existir arxius ofimàtics en PDF o altres formats publicats abans de el 20 de setembre de 2018 que no compleixin íntegrament tots els requisits d'accessibilitat.\nPreparació de la present declaració d'accessibilitat\nLa present declaració va ser preparada el 17/09/2020\nEl mètode emprat per preparar la declaració ha estat una avaluació duta a terme per la consultoria d’accessibilitat ÀGILS Comunicació SL (http://www.agilscomunicacio.com) en el marc de la col·laboració amb l’oficina d’accessibilitat del propi organisme.\nDarrera revisió de la declaració: 17/09/2020\nObservacions i dades de contacte\nPot realitzar comunicacions sobre requisits d'accessibilitat (article 10.2.a) de el Reial Decret 1112/2018, de 7 de setembre) com, per exemple:\nInformar sobre qualsevol possible incompliment per part d'aquest lloc web.\nTransmetre altres dificultats d'accés al contingut.\nSol·licitar informació i continguts exclosos de l’àmbit d’aplicació de la directiva\nFormular qualsevol altra consulta o suggeriment de millora relativa a l'accessibilitat al lloc web.\nA través del següent correu electrònic: info@irmu.org\nEl procediment de reclamació recollit en l'article 13 de Reial Decret 1112/2018, de 7 de setembre, entrarà en vigor el 20 de setembre de 2020.\nEn el cas que la resposta a la notificació o a la sol·licitud sigui insatisfactòria, tal i com s’estableix en la Directiva Europea (article 7, apartat 1, lletra c), pot realitzar una reclamació a:\nÀrea d’Atenció Digital. Direcció General d’Atenció Ciutadana. Departament de la Vicepresidència i d’Economia i Hisenda. Generalitat de Catalunya


Benzema s'entrena amb normalitat abans del derbi contra l'Atlètic de Madrid - Esport3 - TV3 i Catalunya Ràdio\nBenzema s'entrena amb normalitat abans del derbi contra l'Atlètic de Madrid\nEl davanter francès ha completat la sessió després de superar els problemes que arrossegava als isquiotibials des del partit contra el Legia a la Champions\nMarc Béjar 18/11/2016 - 15.23\nImatge d'arxiu de Benzema i Cristino Ronaldo entrenant-se a Valdebebas (Reuters)\nBona notícia per a Zidane. Karim Benzema s'ha recuperat dels seus problemes musculars i ha entrat a la llista de convocats de cara al derbi d'aquest dissabte contra l'Atlètic de Madrid. El davanter francès, que arrossegava molèsties als isquiotibials des del partit contra el Legia a la Champions, ha completat els dos últims entrenaments de l'equip blanc i podria entrar a l'onze al Vicente Calderón.\nTambé s'ha reincorporat al grup Keylor Navas després de tornar del viatge amb la seva selecció. D'aquesta manera, Zidane recupera alguns futbolistes clau en el seu esquema. Sergio Ramos i Luka Modric estan en condicions de ser titulars. En canvi, Casemiro i Pepe no arriben a temps per al duel madrileny, igual que Toni Kroos, que no tornarà als terrenys de joc fins l'any que ve.\nAmb la baixa d'Álvaro Morata, lesionat amb la selecció espanyola, el tècnic francès haurà de valorar el risc de fer jugar d'inici tres peces que acaben de recuperar-se de les seves lesions. En cas de no voler arriscar amb Benzema, Zidane podria optar per utilitzar Cristiano Ronaldo com a davanter centre, una posició que ja ocupa amb Portugal.\nLa revista "France Football" demana perdó a Iniesta per no haver-li concedit mai la Pilota d'Or\nKei Nishikori es retira al Barcelona Open


Verónica Forqué abandona definitivament 'Masterchef' i n'explica el motiu - El Món de la Tele\nVerónica Forqué a 'Masterchef celebrity' (La 1)\nL'actriu que no havia participat en l'eliminatòria del programa anterior, va reaparèixer per comunicar la seva decisió d'abandonar el concurs\nNotícia inesperada a 'MasterChef Celebrity'. El programa d'aquest dilluns va arribar a la seva semifinal amb la incògnita de saber què passava amb l'actriu Verónica Forqué. Forqué no va aparèixer a la prova eliminatòria de la setmana anterior a causa del seu cansament, ni tampoc havia sortit a l'avançament del següent programa, un fet que va disparar els rumors sobre la seva continuïtat.\nEls concursants van arribar a les cuines sense Forqué. "Vull que estigui bé, però vull que descansi tranquil·la", va dir Juanma Castaño, entre riures. Però ràpidament el membre del jurat, Pepe Rodríguez va avisar-los: "Hem de comunicar-vos una notícia important respecte a la vostra companya: després de la seva espantada en l'última prova d'eliminació, Verónica ha tornat". L'actriu, que va aparèixer somrient però en hores baixes. "Estic regular. Necessito descansar. A l'última prova d'equips em vaig esgotar", va revelar Forqué.\n"Jo no sóc de tirar la tovallola. Cal ser humil i dir no puc més", va voler explicar l'actriu als membres del jurat. Després d'això es va treure el davantal de concursant. "Si entregues el davantal això és que abandones el concurs", va voler avisar Pepe i Forqué li ho va confirmar. "Una pena", va dir Jordi Cruz. "És que no puc més", va dir l'actriu. "M'estàs fent pols, ho saps oi?", va voler afegir Pepe.\n"Cal ser coherent i procuro ser-ho. Si no puc més, no puc més", va seguir dient Forqué que va reiterar que "el meu cos m'estava dient que necessitava parar". "Perquè tu renunciïs, vol dir que has d'estar realment esgotada. Però si aquesta és la teva decisió, doncs no ens en queda una altra que acceptar-la i respectar-la. Ho sentim". Finalment, Verónica va entregar el seu davantal als jutges entre llàgrimes i amb l'aplaudiment dels seus companys que van reaccionar de totes les maneres. Belén plorava, Carmina i Juanma respiraven alleugerits i Bustamante i Miki Nadal van mostrar indiferència.\nEl programa va seguir endavant i va confirmar als seus finalistes: Juanma Castaño i Miki Nadal, que van guanyar el seu lloc en la prova d'exteriors, i Belén López i David Bustamante que el van aconseguir en la prova d'eliminació contra Carmina Barrios, que va perdre amb el repte de l'alta reposteria amb el xef Ricard Martínez.\nCarmina no ha conseguido superar la prueba y debe abandonar las cocinas. ¡Te echaremos de menos! #MCCelebrityhttps://t.co/fDEwRci48i pic.twitter.com/YbmEoGQuvq\nMila Ximénez reapareix a 'Sálvame': "en 15 dies decidiré si continuo amb el tractament"


La família de la noia en estat greu després de fer-se una liposucció denuncia el centre mèdic\nLa família de la jove ingressada en estat greu a Lleida després de sotmetre's a una liposucció ha presentat una denúncia contra el Centre Mèdic d'Estètica que la va operar. Mentrestant, el cirurgià responsable del centre assegura que la intervenció quirúrgica es va fer correctament. La jove serà traslladada en les pròximes hores a l'hospital de la Vall d'Hebron de Barcelona.\nEl cirurgià que va intervenir la jove assegura que l'ingrés al centre sanitari no es deu a l'operació sinó a una reacció al·lèrgica de la noia. De tota manera, l'expedient informatiu que ha obert el departament de Sanitat encara no ha determinat el motiu d'aquesta reacció. El cirurgià diu que la jove es va començar a trobar malament 4 dies després de la intervenció quirúrgica. Mentrestant, la família de la jove ha presentat al jutjat d'instrucció número 9 de Lleida una denúncia contra el Centre Mèdic d'Estètica de Lleida que la va operar. Els familiars creuen que la causa de l'hospitalització és la liposucció. L'Arnau de Vilanova té previst traslladar en les pròximes hores la jove a l'hospital de la Vall d'Hebron de Barcelona.\nLa família de la jove ingressada després d'una liposucció denunciarà el centre on li van fer\nEn estat crític una jove que es va sotmetre a una liposucció en un centre privat de Lleida